CELEX: 52003XG0626(01)
Language: el
Date: 2003-05-13
Title: Συμπεράσματα του Συμβουλίου της 13ης Μαΐου 2003 για την "Ανταγωνιστικότητα της βιομηχανίας σε μια διευρυμένη Ευρώπη"

Avis juridique important

|

52003XG0626(01)

Συμπεράσματα του Συμβουλίου της 13ης Μαΐου 2003 για την "Ανταγωνιστικότητα της βιομηχανίας σε μια διευρυμένη Ευρώπη"  

Επίσημη Εφημερίδα αριθ. C 149 της 26/06/2003 σ. 0001 - 0003

Συμπεράσματα του Συμβουλίουτης 13ης Μαΐου 2003για την "Ανταγωνιστικότητα της βιομηχανίας σε μια διευρυμένη Ευρώπη"(2003/C 149/01)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,1. ΥΠΕΝΘΥΜΙΖΟΝΤΑΣ:- τα συμπεράσματα του Ευρωπαϊκού Συμβουλίου της Λισσαβώνας για την στρατηγική που θα καταστήσει την ΕΕ την πιο ανταγωνιστική και δυναμική οικονομία της γνώσης παγκοσμίως, ικανή για βιώσιμη οικονομική μεγέθυνση με περισσότερες και καλύτερες θέσεις εργασίας και μεγαλύτερη κοινωνική συνοχή έως το 2010 καθώς και την περαιτέρω ανάπτυξη της στρατηγικής αυτής από τα Ευρωπαϊκά Συμβούλια της Στοκχόλμης, του Γκέτεμποργκ και της Βαρκελώνης,- τα συμπεράσματα του Ευρωπαϊκού Συμβουλίου της Βαρκελώνης όπου συμφωνήθηκε ότι η συνολική δαπάνη για την Ε& Α και την καινοτομία στην Ένωση θα πρέπει να αυξηθεί με στόχο το 3 % του ΑΕγχΠ το 2010,- τα συμπεράσματα του Ευρωπαϊκού Συμβουλίου της Σεβίλλης τα οποία δέχονται ευνοϊκά το σχέδιο δράσης για την απλούστευση και τη βελτίωση του ρυθμιστικού περιβάλλοντος,- τα συμπεράσματα του Ευρωπαϊκού Συμβουλίου της Κοπεγχάγης σχετικά με τη διεύρυνση,- τα συμπεράσματα του Συμβουλίου της 3ης Μαρτίου 2003 για την προώθηση του επιχειρηματικού πνεύματος και των μικρών επιχειρήσεων,- τη συμβολή του Συμβουλίου Ανταγωνιστικότητας της 3ης Μαρτίου 2003 στο εαρινό Ευρωπαϊκό Συμβούλιο,- τα συμπεράσματα του Ευρωπαϊκού Συμβουλίου των Βρυξελλών της 20ής και 21ης Μαρτίου 2003 όπου σημειώνεται ότι για την ώθηση της ευρωπαϊκής ανταγωνιστικότητας θα είναι σημαντική μια νέα προσέγγιση της βιομηχανικής πολιτικής,2. ΧΑΙΡΕΤΙΖΕΙ την ανακοίνωση της Επιτροπής "Βιομηχανική πολιτική σε μια διευρυμένη Ευρώπη", η οποία τονίζει τη σημασία της συμβολής της βιομηχανίας στην ανταγωνιστικότητα.3. ΑΝΑΓΝΩΡΙΖΕΙ:- ότι η επιβράδυνση στην αύξηση της παραγωγικότητας στην ΕΕ αποτελεί πρόκληση και αφορμή για την επίτευξη των στόχων της στρατηγικής της Λισσαβώνας και απαιτεί τη λήψη κατάλληλων μέτρων,- τις ευκαιρίες και τις προκλήσεις στον τομέα της βιομηχανίας, οι οποίες προκύπτουν από τη διεύρυνση της Ευρωπαϊκής Ένωσης, καθώς και εκείνες που προέρχονται ιδίως από την τεχνολογική και οργανωτική αλλαγή, από νέα αιτήματα της κοινωνίας και από την παγκοσμιοποίηση, συμπεριλαμβανομένου του αύξοντος ανταγωνισμού στις παγκόσμιες αγορές, εκτιμώντας τις διαφορετικές συνθήκες στο παγκόσμιο πλαίσιο,- το ζωτικό ρόλο που έχει να παίξει η βιομηχανία στην υλοποίηση των στόχων που τέθηκαν από το Ευρωπαϊκό Συμβούλιο της Λισσαβώνας και στο πλαίσιο της στρατηγικής της ΕΕ για τη βιώσιμη ανάπτυξη,- την ανάγκη επανεξέτασης της πολιτικής όσον αφορά την ανταγωνιστικότητα στη βιομηχανία, όπως αυτή αποτυπώνεται σε διάφορα ψηφίσματα και συμπεράσματα του Συμβουλίου και σε βίβλους και ανακοινώσεις της Επιτροπής, προκειμένου η πολιτική αυτή να προσαρμοστεί στις σημερινές συνθήκες, ως μέρος του οριζόντιου ρόλου του Συμβουλίου για την εξασφάλιση ολοκληρωμένης προσέγγισης για την ενίσχυση της ανταγωνιστικότητας και της οικονομικής μεγέθυνσης.4. ΤΟΝΙΖΕΙ:- ότι η βιομηχανική πολιτική είναι οριζόντιας φύσης και εμπεριέχει την εφαρμογή μέσων πολιτικής επιχειρήσεων. Αποσκοπεί στη διασφάλιση ενός πλαισίου ευνοϊκού για την ανταγωνιστικότητα της βιομηχανίας λαμβάνοντας υπόψη τις ιδιαίτερες ανάγκες και χαρακτηριστικά των επιμέρους τομέων,- ότι η συνοχή μεταξύ των διάφορων κοινοτικών πολιτικών προϋποθέτει ότι η ισορροπία μεταξύ των τριών πυλώνων της αειφόρου ανάπτυξης -οικονομικού, κοινωνικού και περιβαλλοντικού- είναι τέτοια ώστε να βελτιώνεται η ανταγωνιστικότητα,- ότι μια αποτελεσματική βιομηχανική πολιτική συνεπάγεται την αναζήτηση της κατάλληλης ισορροπίας μεταξύ των διαφόρων στόχων των κοινωνικών πολιτικών που άπτονται της ανταγωνιστικότητας στη βιομηχανία,- τη σημασία της ενεργού επιδίωξης της ανάπτυξης της γνώσης, της καινοτομίας και του επιχειρηματικού πνεύματος, ως κομβικών στοιχείων που επηρεάζουν την ανταγωνιστικότητα στη βιομηχανία,- ότι θα πρέπει να ληφθούν δεόντως υπόψη οι ανάγκες των μικρών επιχειρήσεων στο σχεδιασμό και την εφαρμογή της βιομηχανικής πολιτικής,- την αλληλεξάρτηση της βιομηχανίας και των υπηρεσιών και τη σημασία τους για την ανταγωνιστικότητα της ΕΕ, λαμβάνοντας υπόψη τις ειδικές ανάγκες των ΜΜΕ,- ότι ο υψηλός βαθμός κοινωνικής συνοχής, κατάρτισης και εκπαίδευσης αποτελεί κομβική πτυχή της οικονομίας της πληροφορίας καθώς και της ανταγωνιστικότητας,- τη σημασία της πολιτικής ανταγωνισμού στην ενίσχυση της παγκόσμιας ανταγωνιστικότητας της βιομηχανίας, εξασφαλίζοντας ταυτόχρονα συμπληρωματικότητα και συνέργια μεταξύ ανταγωνισμού και βιομηχανικής πολιτικής,- τη σημασία της ταχείας εφαρμογής του σχεδίου δράσης για τα επιχειρηματικά κεφάλαια σε ολόκληρη την ΕΕ,- τη σημασία της διασφάλισης της πλήρους υλοποίησης της εσωτερικής αγοράς, συμπεριλαμβανομένων των υπηρεσιών, για τη δημιουργία και ανάπτυξη επιχειρήσεων στην Ευρώπη,- ότι, για την εύρυθμη λειτουργία της εσωτερικής αγοράς και για την ανταγωνιστικότητα, προϋπόθεση είναι η ανάπτυξη των υποδομών και τα ολοκληρωμένα δίκτυα ενέργειας, μεταφορών και τηλεπικοινωνιών, ιδίως εν όψει της διεύρυνσης. Στη συνάρτηση αυτή, θα πρέπει να επιτευχθούν απολύτως οι στόχοι τους οποίους έθεσε το Ευρωπαϊκό Συμβούλιο της Βαρκελώνης, λαμβάνοντας δεόντως υπόψη τις κοινωφελείς υπηρεσίες,- ότι θα πρέπει να υπάρχουν και να λειτουργούν εύρυθμα τα πλαίσια, οι θεσμοί και τα μέσα που έχουν ανάγκη το επιχειρηματικό περιβάλλον και η βιομηχανία,- την ανάγκη ενθάρρυνσης των επιχειρήσεων προκειμένου να χρησιμοποιούν αποτελεσματικά τις τεχνολογίες της πληροφορίας και των τηλεπικοινωνιών, νέες τεχνικές διαχείρισης και την κατάρτιση του προσωπικού για να βελτιώσουν ουσιαστικά την παραγωγικότητα και να επενδύσουν περισσότερα στην Ε& Α και στην καινοτομία.5. ΚΑΛΕΙ ΤΑ ΚΡΑΤΗ ΜΕΛΗ ΚΑΙ ΤΙΣ ΥΠΟ ΠΡΟΣΧΩΡΗΣΗ ΧΩΡΕΣ:- να συμβάλουν ενεργά, με τα μέσα που διαθέτουν στον τομέα της βιομηχανικής πολιτικής, στην υλοποίηση των στόχων της στρατηγικής της Λισσαβώνας και της στρατηγικής για την αειφόρο ανάπτυξη,- να επιδιώξουν να βελτιώσουν τη συνέπεια μεταξύ των διάφορων εθνικών και περιφερειακών πολιτικών που επηρεάζουν την ανταγωνιστικότητα της βιομηχανίας,- να εφαρμόζουν, όπου χρειάζεται, την αρχή "σκέψου πρώτα σε μικρή κλίμακα" όταν σχεδιάζουν νέα νομικά μέσα ή όταν αναθεωρούν υφιστάμενα,- να συμβάλουν στην αύξηση της ανταγωνιστικότητας της ευρωπαϊκής βιομηχανίας προβαίνοντας σε συστηματική αξιολόγηση επιπτώσεων λαμβάνοντας υπόψη τις εθνικές πρακτικές και τα νομικά συστήματα καθώς και σε διαβουλεύσεις σχετικά με τη μελλοντική νομοθεσία, εξασφαλίζοντας ιδίως την πλήρη συμμετοχή των ενδιαφερομένων,- να διασφαλίσουν ότι η καινοτομία και η έρευνα ενθαρρύνονται με τη διευκόλυνση και προώθηση της ανάδυσης ομάδων και δικτύων καινοτομίας, συμβάλλοντας έτσι στην ανταγωνιστικότητα της βιομηχανίας και στη βελτίωση του επιχειρηματικού κλίματος,- να λάβουν όλα τα απαραίτητα μέτρα που διασφαλίζουν μία σταθερή και μετρήσιμη βελτίωση της λειτουργίας της εσωτερικής αγοράς, ιδίως με την επιτάχυνση της μεταφοράς στο εθνικό δίκαιο της σχετικής κοινοτικής νομοθεσίας,- να συνεχίσουν τις προσπάθειές τους για υλοποίηση της πολιτικής ανταγωνισμού και μείωση του συνολικού ύψους των κρατικών ενισχύσεων και να τις αναπροσανατολίσουν σε οριζόντιους στόχους κοινού ενδιαφέροντος, συμπεριλαμβανομένων στόχων συνοχής, όπως, μεταξύ άλλων Ε& Α και καινοτομία.6. ΚΑΛΕΙ ΤΗΝ ΕΠΙΤΡΟΠΗ:- να εντατικοποιήσει τις εργασίες σχετικά με μια νέα προσέγγιση για τη βιομηχανική πολιτική,- να υποβάλλει τακτικά εκθέσεις για την πρόοδο και ιδίως για τα μέσα βελτίωσης της ενσωμάτωσης των διάφορων κοινοτικών πολιτικών που επηρεάζουν την ανταγωνιστικότητα της βιομηχανίας,- να συνεχίσει τις εργασίες της για το σχέδιο δράσης "απλούστευση και βελτίωση του ρυθμιστικού περιβάλλοντος", ενσωματώνοντας την αρχή "σκέψου πρώτα σε μικρή κλίμακα" και βελτιώνοντας τις ρυθμίσεις που επηρεάζουν την ανταγωνιστικότητα, συμπεριλαμβανομένης της νέας προσέγγισης όσον αφορά την πολιτική προϊόντων και αναπτύσσοντας ευρωπαϊκά πρότυπα, και να αξιολογήσει, όπου χρειάζεται, τις εναλλακτικές ως προς τη νομοθεσία λύσεις προκειμένου να αποφεύγεται ο υπερβολικός διοικητικός φόρτος,- να συνεχίσει να αναπτύσσει την εκτεταμένη αξιολόγηση επιπτώσεων και τη συστηματική διαβούλευση με τα ενδιαφερόμενα μέρη εφ' όλων των μείζονος σημασίας προτεινόμενων νομοθετημάτων της ΕΕ ώστε να εξασφαλίσει αφενός ισόρροπη προσέγγιση στις πολιτικές που επηρεάζουν την ανταγωνιστικότητα των επιχειρήσεων και αφετέρου τη δυνατότητα των ευρωπαϊκών επιχειρήσεων να λειτουργούν επί ίσοις όροις στην παγκόσμια οικονομία,- να ενημερώνει το Συμβούλιο το ταχύτερο δυνατό για προτάσεις οι οποίες θα αξιολογούνται εκτεταμένα από πλευράς επιπτώσεων και, αν υφίστανται, για τα αποτελέσματα της αξιολόγησης αυτής, διευκολύνοντας έτσι τον καθορισμό των προτάσεων εκείνων που πιθανώς να έχουν ουσιώδη αντίκτυπο στην ανταγωνιστικότητα,- να εξετάσει την ανταγωνιστικότητα των βιομηχανικών τομέων που υφίστανται σήμερα σοβαρό ανταγωνισμό και να προτείνει, εάν χρειάζεται, χρήσιμες πρωτοβουλίες για τη βελτίωση της ανταγωνιστικότητάς τους, συνεκτιμώντας τις ΜΜΕ,- να εξετάσει το λειτουργικό περιβάλλον των αναδυόμενων επιχειρήσεων προκειμένου να προωθήσει την οικονομική δραστηριότητα και μια νέα παγκόσμια πρωτοκαθεδρία με βάση αναδυόμενες τεχνολογίες,- να αναλύσει τις ανάγκες και τα ιδιαίτερα χαρακτηριστικά της βιομηχανίας και τις επιπτώσεις της διεύρυνσης στην ανταγωνιστικότητα και να λαμβάνει υπόψη τα σχετικά πορίσματα κατά την υποβολή προτάσεων για νέες πρωτοβουλίες,- να εξετάσει στο ευρύτερο πλαίσιο της στρατηγικής της σχετικά με τις υπηρεσίες τη συμβολή των υπηρεσιών στην ανταγωνιστικότητα της ευρωπαϊκής βιομηχανίας.7. ΚΑΛΕΙ ΤΑ ΚΡΑΤΗ ΜΕΛΗ, ΤΙΣ ΥΠΟ ΠΡΟΣΧΩΡΗΣΗ ΧΩΡΕΣ ΚΑΙ ΤΗΝ ΕΠΙΤΡΟΠΗ:- να ανταλλάσσουν τακτικά πληροφορίες για τις πολιτικές τους στον τομέα της βιομηχανίας και της ανταγωνιστικότητας και με βάση τη χρήση της βέλτιστης διαδικασίας να εντοπίζουν κρίσιμους παράγοντες και να υποβάλλουν συστάσεις για την ακολουθητέα πολιτική,- να εξετάσουν τρόπους ανάπτυξης συνεργιών και, εστιάζοντας στη συγκεκριμένη εφαρμογή, να βελτιώσουν την ανταλλαγή πληροφοριών και βέλτιστων πρακτικών στους διάφορους τομείς που σχετίζονται με τη βιομηχανική πολιτική, λαμβάνοντας υπόψη τις εθνικές και περιφερειακές ιδιαιτερότητες και εφαρμόζοντας μιαν ανοικτή μέθοδο συντονισμού, η οποία περιλαμβάνει διαδικασία αξιολόγησης από ομότιμους, σε εθελοντική βάση,- να συντάξουν, στα πλαίσια των εν εξελίξει εργασιών του Συμβουλίου για μια ολοκληρωμένη πολιτική ανταγωνισμού, οδικό χάρτη σχετικά με τους συγκεκριμένους τρόπους με τους οποίους η βιομηχανική πολιτική μπορεί να συμβάλει στην επίτευξη των στόχων της Λισσαβώνας, ιδίως στο πλαίσιο μιας στρατηγικής αειφόρου ανάπτυξης και να παρακολουθήσουν τη σημειούμενη πρόοδο.